cyanic-selkie/wikianc huggingface dataset:
স্ট্যান ওয়ার্থিংটন
টমাস স্ট্যানলি স্ট্যান ওয়ার্থিংটন (Stan Worthington; জন্ম: ২১ আগস্ট, ১৯০৫ - মৃত্যু: ৩১ আগস্ট, ১৯৭৩) ডার্বিশায়ারের বলসোভার এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন। উনিশ হাজারের অধিক রান সংগ্রহের পাশাপাশি ছয় শতাধিক প্রথম-শ্রেণীর উইকেট পেয়েছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। হাতে ব্যাটিংয়ের পাশাপাশি হাতে বোলিং করতেন ‘স্ট্যান’ ডাকনামে পরিচিত স্ট্যান ওয়ার্থিংটন।
শৈশবকাল
ডার্বিশায়ারের বলসোভার এলাকায় জন্মগ্রহণকারী স্ট্যান ওয়ার্থিংটন স্ট্যাভলির নেদারথর্প গ্রামার স্কুলে অধ্যয়ন করেছেন। ঐ সময়ে ডার্বিশায়ারের অধিকাংশ খেলোয়াড় খনি শ্রমিক হিসেবে কাজ করলেও তিনি ব্যতিক্রম ছিলেন। ১৭ বছর বয়সে বলসোভার কোলিয়েরি কোম্পানিতে বৈদ্যুতিক মিস্ত্রী হিসেবে কাজ করেন। কোলিয়েরি ক্লাবের সদস্যরূপে বাসেটল লীগে খেলেছেন। ডার্বিশায়ারের খেলোয়াড় সন্ধানের দায়িত্বপ্রাপ্ত ফ্রেড টেট তাকে পর্যবেক্ষণ করে ১৯২৩ সালে ক্লাবে অন্তর্ভুক্ত করান।
কাউন্টি ক্রিকেট
১৯২৪ থেকে ১৯৪৭ সময়কালে ডার্বিশায়ারের পক্ষে সদর্পে কাউন্টি ক্রিকেটে অংশগ্রহণ করেছেন স্ট্যান ওয়ার্থিংটন। এ সময়ে ডার্বিশায়ারের সেরা অল-রাউন্ডারের মর্যাদা পেয়েছিলেন তিনি। আগস্ট, ১৯২৪ সালে ডার্বিশায়ারের সদস্যরূপে নটিংহ্যামশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। এটিই ঐ বছরে তার একমাত্র খেলায় অংশগ্রহণ ছিল। প্রথম ইনিংসে শূন্য রান এবং দ্বিতীয় ইনিংসে ১২ রান তুলেন। তবে খেলায় তিনি চার উইকেট আদায় করে নিয়েছিলেন তিনি। ১৯২৫ সালে তিনটি খেলায় অংশ নেয়ার পর ১৯২৬ সাল থেকে বাদ-বাকী বছরগুলোয় পুরো মৌসুম জুড়ে খেলেছিলেন স্ট্যান ওয়ার্থিংটন।
১৯২৬ সালের পূর্ব-পর্যন্ত কাউন্টি দলের পক্ষে নিয়মিত খেলোয়াড়ের মর্যাদা পাননি। এর পরপরই ১৯২৮ সালে চেস্টারফিল্ডে এসেক্সের বিপক্ষে দূর্দান্ত ১৩৩ রানের ইনিংস খেলে সকলের মনোযোগ আকর্ষণ করেন। এ সেঞ্চুরি করতে তিনি ১০০ মিনিট ব্যয় করেছিলেন। ঐ মৌসুমেই সহস্র রানের মাইলফলক প্রথমবারের মতো স্পর্শ করেন। মাঝারিসারিতে ডানহাতি ব্যাটসম্যান ও ডানহাতি মিডিয়াম ফাস্ট বোলার হিসেবে খেলায় অংশ নিতেন। তবে কোন বিভাগেই তেমন শিরোনামে আসতে পারেননি। কিন্তু, খেলায় তার ধারাবাহিতা ও কর্তব্যপরায়ণতা ১৯৩০-এর দশকে ডার্বিশায়ারের সফলতম সময়ে বিরাটভাবে প্রভাব বিস্তার করেছিল।
সচরাচর, কাউন্টি দলটি অন্যতম দূর্বলমানের ছিল। ১৯৩৬ সালে কাউন্টির চ্যাম্পিয়নশীপের শিরোপা জয় করে। এটিই অদ্যাবধি ডার্বিশায়ারের ইতিহাসের একমাত্র শিরোপা জয় হিসেবে চিহ্নিত হয়ে রয়েছে। এর স্বীকৃতিস্বরূপ প্রত্যেক খেলোয়াড়েকে নাম, তারিখ ও চ্যাম্পিয়নশীপের শিরোপা খোদাই করে স্বর্ণের ঘড়ি উপহার দেয়া হয়েছিল।
২৯.০৭ গড়ে ১৯,২২১ রান তুলেছেন। তন্মধ্যে ৩১টি সেঞ্চুরির দুইটি ১৯৩৮ সালে ইল্কস্টোনে নটিংহ্যামশায়ারের বিপক্ষে একই খেলায় করেন। মিডিয়াম পেসের কিছুটা নিচুস্তরের বোলিংয়ে ২৯.২২ গড়ে ৬৮২ উইকেট লাভের পাশাপাশি ৩২৬ ক্যাচ তালুবন্দী করেছেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্টে অংশগ্রহণের সুযোগ পেয়েছিলেন স্ট্যান ওয়ার্থিংটন। ১৯২৯-৩০ মৌসুমে নিউজিল্যান্ড গমন করেন। ১০ জানুয়ারি, ১৯৩০ তারিখে ক্রাইস্টচার্চে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত নয়টি টেস্টের মধ্যে ১৯৩৬-৩৭ মৌসুমে জি. ও. অ্যালেনের নেতৃত্বাধীন দলের সদস্যরূপে স্বাগতিক অস্ট্রেলিয়ার বিপক্ষে খেলেন পাঁচটিতে।
অবসর
দ্বিতীয় বিশ্বযুদ্ধের পর আরও কয়েক বছর ডার্বিশায়ারে অবস্থান করেন। এরপর তিনি মাইনর কাউন্টিজ ক্রিকেটে নর্দাম্বারল্যান্ডসহ ল্যাঙ্কাশায়ার লীগে খেলেন। দশ বছর ওল্ড ট্রাফোর্ডে ল্যাঙ্কাশায়ার কাউন্টি ক্রিকেট ক্লাবের প্রধান কোচের দায়িত্বে থাকেন।
ঘরোয়া ক্রিকেটে অনন্য ক্রীড়াশৈলী প্রদর্শনের স্বীকৃতিস্বরূপ ১৯৩৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
১৯৭৩ সালে কিংস লিন এলাকার হাসপাতালে স্ট্যান ওয়ার্থিংটনের দেহাবসান ঘটে।
হেই, হেই, রাইজ আপ!
"হেই, হেই, রাইজ আপ!" ব্রিটিশ রক ব্যান্ড পিংক ফ্লয়েডের একটি গান, যেটি ২০২২ সালের ৮ এপ্রিল স্ট্রিমিং এবং ডাউনলোডিং প্ল্যাটফর্মে প্রকাশিত হয়েছিল। এটি ১৯১৪ সালের ইউক্রেনীয় সঙ্গীত "ওহ, দ্য রেড ভিবার্নাম ইন দ্য মিডো" স্তবগানের উপর ভিত্তি করে নির্মিত, যেটিতে ইউক্রেনীয় ব্যান্ড বুমবক্সের আন্দ্রি খ্লিভনিউকের ইউক্রেনীয় ভাষার কন্ঠ সমন্বিত করা হয়েছে। ২০১৪ সালে দ্য এন্ডলেস রিভারের সাথে "লাউডার দ্যান ওয়ার্ডস" মুক্তি পাওয়ার পর থেকে ট্র্যাকটি পিংক ফ্লয়েডের রেকর্ড করা প্রথম সম্পূর্ণ নতুন মিউজিক। গিটারবাদক ডেভিড গিলমোর ২০২২ সালে ইউক্রেনে রুশ আক্রমণের সময় ইউক্রেনের সমর্থনে এটি রেকর্ড করতে অনুপ্রাণিত হয়েছিলেন। বাণিজ্যিকভাবে ট্র্যাকটিকে একক হিসাবে প্রকাশের পাশাপাশি যুদ্ধের মধ্যে জীবন সংগ্রামের চিত্রকে কেন্দ্র করে গানটির একটি মিউজিক ভিডিও প্রকাশিত হয়েছে, যেটি পরিচালনা করেছেন ম্যাট হোয়াইটক্রস। ২০২২ সালের ১৫ জুলাই সিডি এবং ভিনাইল সংস্করণে এককটির একটি ভৌত সংস্করণ প্রকাশিত হয়েছিল, যাতে "অ্যা গ্রেট ডে ফর ফ্রিডম"-এর একটি নতুন সংস্করণও অন্তর্ভুক্ত করে হয়।
বাণিজ্যিক কর্মক্ষমতা
প্রকাশের প্রথম দুই দিনে ডাউনলোড এবং বিক্রির উপর ভিত্তি করে, এককটি মিড উইক ইউকে সিঙ্গেল চার্টে ৫ নম্বরে অবস্থান নিয়েছিল। যদিও চূড়ান্ত চার্টে এটি ৪৯ নম্বরে অবস্থান করেছে।
ইমাম শামিল
ইমাম শামিল ( Шейх Шамил; Şeyh Şamil; Имам Шамиль; الشيخ شامل) (২৬ জুন ১৭৯৭ - ৪ই ফেব্রুয়ারি ১৮৭১) ছিলেন উত্তর ককেশাসের আভার জাতিগোষ্ঠীর একজন রাজনৈতিক ও ধর্মীয় নেতা। তিনি দাগেস্তান ও ককেশাসের একজন ধর্মীয় নেতা ও মহান বীর। তিনি ককেশাসের প্রতিরোধ আন্দোলনের অন্যতম নেতা। অর্ধশত বছর ধরে তিনি প্রতাপশালী জার সম্রাটদের সাথে লড়াই করেছেন। এক যুদ্ধে তার পাঁজরের তিনটি হাড় কেটে যায় ও তাকে ঘেরাও করে ফেলে জার সৈন্যরা। তখন তিনি তার বিখ্যাত ঘোড়ায় চড়ে এক লাফে তিন সারি সৈন্যের মাথার উপর দিয়ে চলে যান। এরপর থেকেই তিনি সিংহ বলে পরিচিত। তাকে শেরে দাগেস্তানও বলা হয়। অর্ধশত বছর লড়াই করে শেষ বয়সে এক প্রচন্ড যুদ্ধে তিনি খুব অল্প সংখ্যক সেনা নিয়ে তার মোকাবেলা করেন  এবং দূর্বল হয়ে পড়েন,পরিশেষে জার তাকে আত্মসমর্পণের জন্য চাপ দেন কিন্তু তিনি তা প্রত্যাখ্যান করেন এবং শান্তি চূক্তিতে আবদ্ধ হন। তাকে যথাযথ সম্মান দিয়ে রাশিয়া নিয়ে যান তার কয়েকজন নায়েব সহ। কিন্তু আত্মসর্মপন করেন নি তিনি। যথা সম্ভব জার সম্রাট আলেক্সজ্যান্ডারই তাকে স্বস্মানে সেন্ট পিটার্সবার্গে নিয়ে তার ইচ্ছা অনুযায়ী মদিনায় পাঠিয়ে দেন এবং তিনি সেখানেই মৃত্যুবরণ করেন এবং জান্নাতুল বাক্বীতে তার সমাধি করা হয় । তাকে কেউ কেউ যুলফিকার নামেও স্মরণ করেন।
প্রাথমিক জীবন
মুসলিম ক্যালেন্ডার অনুযায়ী নতুন বছরের প্রথম দিনে অর্থ্যাৎ মুহররমের প্রথম দিনের ১৭৯৭ সালে ২৬ জুন বর্তমানে রাশিয়ার দাগেস্তানের গিমরা      (জেনুব) অভ্র গ্রামে জন্মগ্রহণ করেন ইমাম শামিল। তার পিতামহ আলীর সম্মানে তার নাম দেওয়া হয় আলি। ছোটবেলায় সে অনেক অসুস্থ ছিল, এবং বিশ্বাস অনুযায়ী তার পিতামাতা তাকে একটি নতুন নাম দিয়েছিলেন - শামিল যা ছিল তার মামার সম্মানে।
অভ্র উজডেনের পুত্র, একজন ব্ল্যাকস্মিথ, ডেঙ্গাভ-মাগোমেদ, যার প্রপিতামহ ছিলেন কুমিক আমিরখান  এবং অভ্র শিম পীর-বুদার কন্যা - বহু মেসেদা।   একটি সংস্করণ অনুসারে শামিলের মা ছিলেন আশিলতা গ্রামের একজন অভ্রকা বা কুমিচকা।
দাগেস্তানের প্রথ্ম ইমাম গাজি মোল্লা ছিলেন তার আধ্যাতিক গুরু এবং ছেলে বেলার বন্ধু ছিলেন। হযরত ইমাম গাজি মোল্লা ছিলেন বিখ্যাত নকশবন্দী সুফী ধারার অনুসারী। তিনি তার কাছ থেকে আধ্যাতিক শিক্ষার পাশাপাশি আরবী এবং তর্ক-শাস্ত্রে জ্ঞান অর্জন করেন। ইমাম শামিল কোরআন-হাদীস এবং সমকলীন সমর জ্ঞানে বিশেষজ্ঞ ব্যক্তি হিসেবে পরিচিত ছিলেন।
ইমাম শামিল এমন সময় জ্ন্মগ্রহণ করেন য্খন রাশিয়ান সাম্রাজ্য বিস্তৃত হচ্ছিল এবং উসমানী খেলাফত সঙ্কুচিত হয়ে আসছিল। এতে অনুমান করা যায় পরবর্তী জীবন কেমন কঠিন গিয়েছিল।
রাশিয়ার বিরুদ্ধে যুদ্ধ
১৮৩২ সালে, গাজী মোল্লা জিমরিরের যুদ্ধে মারা যান, এবং শামিল এবং গাজী মোল্লার আরেক মুরিদ যুদ্ধক্ষেত্র থেকে বেঁচে পালিয়ে আসেন। তবে শামিল সে যুদ্ধে গুরুতর আহত হন। এই লড়াইয়ের সময় তাকে বেয়নেট দিয়ে ছুরিকাঘাত করা হয়। যুদ্ধে আহত হওয়ার পর তিনি আত্মগোপনে চলে যান। তবে রাশিয়ার পক্ষ থেকে তাকে মৃত বলে ধরে নেওয়া হয়। সুস্থ হয়ে উঠার পর, তিনি আত্মগোপন থেকে বেরিয়ে আসেন এবং দ্বিতীয় ইমাম গামজাত-বেকের নেতৃত্বে মুরিদদের সাথে পুনরায় যোগ দেন। ১৮৩৪ সালে গামজাত-বেককে হত্যা করার পর, শামিল ককেশীয় প্রতিরোধের প্রধান নেতা এবং ককেশীয় ইমামতের তৃতীয় ইমাম হিসাবে তার স্থান গ্রহণ করেন।
১৮৩৯ সালে (জুন-আগস্ট), শামিল এবং তার অনুসারীরা, প্রায় ৪০০০ জন পুরুষ, মহিলা এবং শিশুসহ আখৌলগোর তাদের একটি পাহাড়ী দুর্গে অবরুদ্ধ হয়ে পড়েন। জেনারেল পাভেল গ্র্যাবের নেতৃত্বে, রাশিয়ান সেনাবাহিনী শামিল ও তার অনুসারীদের অবস্থান সনাক্ত করে। তবে দূর্গটি তিন দিক থেকে সুরক্ষিত থাকার কারণে তাদের বিরুদ্ধে অভিযান চালাতে রুশ বাহিনীর প্রচন্ড অসুবিধায় পড়তে হয়। শেষ পর্যন্ত দুই পক্ষ আলোচনায় বসে। গ্র্যাবের দাবি মেনে, শামিল তার ছেলে জামালদিনকে জিম্মি করে সরল বিশ্বাসের চিহ্ন হিসেবে প্রদান করে। তবে শামিল তার বাহিনীকে আত্মসমর্পণের নির্দেশ দেওয়া এবং এই অঞ্চল থেকে নির্বাসন গ্রহণ করার প্রস্তাব প্রত্যাখ্যান করে। শেষ পর্যন্ত রুশ সেনারা এ ঘাঁটিতে আক্রমণ করে এবং লড়াই দুই দিন অব্যাহত থাকে। হামলার প্রথম রাতেই শামিল অবরোধ থেকে পালিয়ে যায়। শামিলের বাহিনী ভেঙে দেওয়া হয় এবং অনেক দাগেস্তানি এবং চেচেন সর্দার জারের আনুগত্য স্বীকার করে। শামিল দাগেস্তান থেকে চেচনিয়ায় পালিয়ে যায়। সেখানে তিনি নিজের প্রভাব বিস্তারের জন্য দ্রুত কাজ করেন।
শামিল তার ক্যারিশমা, ধার্মিকতা এবং শরিয়া আইন প্রয়োগে ন্যায্যতার জোরে রাশিয়ানদের বিরুদ্ধে লড়াই করার জন্য বহু বিবাদমান ককেশীয় উপজাতিকে একত্রিত করতে সক্ষম হয়েছিল। একটি রুশ সূত্র তাকে "একজন মহান কৌশলী এবং একজন সূক্ষ্ম রাজনীতিবিদ" বলে মন্তব্য করেছে। তিনি বিশ্বাস করেছিলেন যে এই অঞ্চলে রুশ অ্যালকোহল প্রবর্তন ঐতিহ্যগত মূল্যবোধকে কলুষিত করেছে। রুশ সামরিক বাহিনীর নিয়মিত অভিযানের বিরুদ্ধে, শামিল অনিয়মিত এবং গেরিলা কৌশলের কার্যকর ব্যবহার করেছিলেন। ১৮৪৫ সালে কাউন্ট মাইকেল ভোরনটসভের নেতৃত্বে আট থেকে দশ হাজার সদস্যবিশিষ্ঠ শক্তিশালী বাহিনী,চেচনিয়ার বনে কলাম ইমামতের বাহিনীর পিছু করে। ইমামতের বাহিনী রাশিয়ান স্তম্ভটিকে ঘিরে ফেলে এবং এটি ধ্বংস করে । ফলে ভোরন্তসভের চেচনিয়াকে ইমামতি থেকে বিচ্ছিন্ন করার প্রচেষ্টা ব্যর্থ হয়।
কাউন্ট মিখাইল সেমিওনোভিচ ভোরন্তসভ চেচনিয়াকে ইমামতি থেকে বিচ্ছিন্ন করার পরিকল্পনার বিশদ বিবরণ দিয়েছেন: একজন সামরিক নেতা হিসাবে তার ভাগ্য বৃদ্ধি পায় যখন তিনি হাদজি মুরাদের সাথে যোগদান করেন। মুরাদ ১৮৪১ সালে রাশিয়ানদের কাছ থেকে সরে এসেছিলেন। তার সঙ্গে যোগদানের পর শামিলের নিয়ন্ত্রণাধীন অঞ্চলের দৈর্ঘ্য তিনগুণ বেড়ে যায়। তবে হাদজি মুরাদ এক দশক পরে শামিলের বিরুদ্ধে চলে যান। কারণ তিনি শামিলের উত্তরসূরিকে ইমাম হিসাবে অভিষিক্ত করতে ব্যর্থ হয়ে হতাশ হয়েছিলেন। শামিলের বড় ছেলেকে সেই মনোনয়ন দেওয়া হয়েছিল, এবং একটি গোপন কাউন্সিলে, শামিল তার লেফটেন্যান্টকে রাষ্ট্রদ্রোহের অভিযোগে অভিযুক্ত করেছিল এবং মৃত্যুদণ্ডে দণ্ডিত করেছিল। হাদজি মুরাদ রায় জানতে পেরে, রুশদের কাছে ফিরে যান। যদিও শামিল আশা করেছিল যে ব্রিটেন, ফ্রান্স বা অটোমান সাম্রাজ্য ককেশাস থেকে রাশিয়াকে তাড়ানোর জন্য তাকে সাহায্য করবে। কিন্তু তার এ আশা সঠিক হয় নি। ক্রিমিয়ান যুদ্ধের পর, রাশিয়া ইমামতের বিরুদ্ধে তার প্রচেষ্টা দ্বিগুণ করে। এরপর রাশিয়ান বাহিনী ইমামতের অঞ্চলকে মারাত্মকভাবে হ্রাস করে এবং ১৮৫৯ সালের সেপ্টেম্বরে শামিকে আত্মসমর্পণ করতে বাধ্য করে। তবে পূর্ব ককেশাসে সংঘাত আরও কয়েক বছর অব্যাহত থাকে।
কুমার ধর্মসেনা
কুমার ধর্মসেনা (කුමාර ධර්මසේන; জন্ম: ২৪ এপ্রিল, ১৯৭১) শ্রীলঙ্কার কলম্বোয় জন্মগ্রহণকারী শ্রীলঙ্কা ক্রিকেট দলের সাবেক ক্রিকেটার। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন। ১৯৯৬ সালের বিশ্বকাপ ক্রিকেট জয়ী শ্রীলঙ্কা দলের খেলোয়াড় ছিলেন। তার ডাক নাম আনডুয়ান, তার পুরো নাম হেন্ডুনেতিগ দীপ্তি প্রিয়ন্থা কুমার ধর্মসেনা।
বছরের সেরা আম্পায়ার হিসেবে তিনি ২০১২ সালের আইসিসি পুরস্কার লাভ করেন।
খেলোয়াড়ী জীবন
কিশোর বয়সে নালন্দা কলেজ কলম্বোতে থাকা অবস্থায় ক্রিকেট খেলায় অংশগ্রহণের মাধ্যমে ক্রীড়াজীবনের সূচনা ঘটে ধর্মসেনার। তিনি ডানহাতি ব্যাটসম্যান এবং ডানহাতি অফ ব্রেক বোলার ছিলেন। আন্তর্জাতিক ক্রিকেটে তার প্রথম অভিষেক ঘটে ১৯৯৩ সালে দক্ষিণ আফ্রিকার বিরুদ্ধে।
তার বোলিংয়ের ভঙ্গীমাই তাকে একদিনের খেলার উপযোগী করে তোলে। সাম্প্রতিক সময়ে তিনি ভাল ব্যাটসম্যানেরও পরিচয় দিয়েছিলেন। কিন্তু ১৯৯৮ সালে আইসিসি কর্তৃপক্ষ সন্দেহজনক বোলিং ভঙ্গীমার দরুন ডেকে পাঠায় তাকে। জুলাই, ২০০০ সালে বিষয়টি নিষ্পত্তি হওয়ায় তিনি দলে ঠাঁই পেয়েছেন কিন্তু পরবর্তীকালে খুব কম সময়ই তাকে টেস্ট ক্রিকেট খেলতে দেখা গিয়েছিল।
১৯৯৩ সালে ধর্মসেনা ৫৯তম ক্রিকেটার হিসেবে দক্ষিণ আফ্রিকা দলের বিরুদ্ধে কলম্বোর সিংহলীজ স্পোর্টস ক্লাবে টেস্ট ক্রিকেট খেলতে নামেন।
আম্পায়ারিং
২০০৬ সালে ক্রিকেট জীবন থেকে অবসর নেন। এরপর তিনি আম্পায়ারের তালিকায় নাম লেখান। ২০১১ সালের বিশ্বকাপ ক্রিকেটে আম্পায়ারিত্ব করেন। একই বছর তিনি আইসিসি আম্পায়ারের এলিট প্যানেলে অন্তর্ভুক্ত হন।
১৬ আগস্ট, ২০১২ তারিখে লর্ডসে অনুষ্ঠিত ইংল্যান্ড বনাম দক্ষিণ আফ্রিকার মধ্যকার ৩ টেস্ট সিরিজের চূড়ান্ত টেস্টে রড টাকার তৃতীয় আম্পায়াররূপে দায়িত্ব পালনকালে খুবই বিতর্কিত সিদ্ধান্ত দেন। ইংরেজ বোলার স্টিভেন ফিন জাক ক্যালিসের বিরুদ্ধে লেগ সাইডে ক্যাচের মাধ্যমে আউটের আবেদন জানালে আম্পায়ার হিসেবে তিনি নট আউট ঘোষণা দেন। পরবর্তীতে ইংল্যান্ড ক্রিকেট দল সিদ্ধান্তের বিরুদ্ধে পুণর্বিবেচনার আবেদন জানালে রড টাকার আউট হিসেবে ঘোষণা করেন; কিন্তু তিনি ক্যালিস কর্তৃক ব্যাটের নীচ থেকে হাতের সংস্পর্শ না থাকার বিষয়টি বিবেচনায় আনেননি।
ব্যাঙ্গালোর মধ্য লোকসভা কেন্দ্র
ব্যাঙ্গালোর মধ্য লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৯৩১,৪৫৬ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের ব্যাঙ্গালোর নগর জেলার মধ্য ও পূর্বাংশে অবস্থিত বিধানসভা কেন্দ্রগুলি নিয়ে গঠিত৷
ইতিহাস
ব্যাঙ্গালোর মধ্য লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (চন্দ্রশেখর ভেঙ্কটরমন নগর, মহাদেবপুরা) তফসিলী জাতিদের জন্য সংরক্ষিত।
২০১৪ এশিয়ান গেমস
২০১৪ এশিয়ান গেমস এশিয়া অলিম্পিক কাউন্সিল (ওসিএ)-এর পরিচালনায় এশিয়ার সর্ববৃহৎ ক্রীড়া বিষয়। আনুষ্ঠানিকভাবে প্রতিযোগিতাটি ১৭শ এশিয়াড নামে হিসেবে পরিচিত। দক্ষিণ কোরিয়ার ইনছন এলাকায় ১৯ সেপ্টেম্বর থেকে ৪ অক্টোবর, ২০১৪ তারিখ পর্যন্ত অনুষ্ঠিত হয়। সর্বমোট ৩৬ ক্রীড়া ও বিভাগের ৪৩৭টি বিষয়ে ক্রীড়াবিদগণ একে-অপরের বিপক্ষে প্রতিদ্বন্দ্বিতা করেন। ১৭ এপ্রিল, ২০০৭ তারিখে ক্রীড়া প্রতিযোগিতা আয়োজনে ভারতের দিল্লির আগ্রহকে পাশ কাটিয়ে ইঞ্চিয়নকে স্বাগতিকের মর্যাদা দেয়া হয়। ১৯৮৬ সালে সিউল ও ২০০২ সালে বুসানের পর ইঞ্চিয়ন দক্ষিণ কোরিয়ার তৃতীয় স্বাগতিক শহরের মর্যাদা পায়।
সাংগঠনিক কার্যক্রম
ক্রীড়া পরিচালনার জন্য আনুমানিক $১.৬২ বিলিয়ন মার্কিন ডলার ব্যয় ধার্য্য করা হয়। তন্মধ্যে ১৯% ইঞ্চিয়ন সরকার ও ৭৮.৯% কোরীয় সরকার বহন করে। সমগ্র বাজেটের $১.৩৯ বিলিয়ন মার্কিন ডলার মাঠের নির্মাণ ও অবকাঠামোগত উন্নয়নে ব্যয় হয়। এছাড়াও $১১ মিলিয়ন মার্কিন ডলার অনুশীলনী মাঠ নির্মাণ ও রক্ষণাবেক্ষনে ব্যয় হয়। $১০৩ মিলিয়ন মার্কিন ডলার রাস্তা ও পরিবহন প্রকল্পে খরচ হয়। এপ্রিল, ২০১২ সালে এক প্রতিবেদনে প্রকাশ পায় যে, ঋণ বৃদ্ধিতে নগরটি আর্থিক চাপের মধ্যে পড়েছে। আইএজিওসি আশাবাদী যে, ১৫,০০০ ক্রীড়াবিদের মধ্য থেকে ২,০২৫ ক্রীড়াবিদকে বিনা ভাড়ায় পরিবহন ও সাজসজ্জ্বার দায়িত্ব নেয়ায় $৩৪ মিলিয়ন মার্কিন ডলার অর্থ সাশ্রয় ঘটবে।
অংশগ্রহণকারী দেশসমূহ
অংশগ্রহণকারী সকল জাতীয় অলিম্পিক কাউন্সিলের তালিকা নিম্নে দেয়া হয়েছে। বন্ধনীতে অংশগ্রহণকারী দেশের প্রতিযোগীর সংখ্যা উল্লেখ করা হলো।
তাপজনিত অসুস্থতা
তাপজনিত অসুস্থতা বলতে দেহের তাপমাত্রা বৃদ্ধির কারণে সৃষ্ট কতগুলি বিভিন্ন রোগের দলকে বোঝায়। তাপজনিত অসুস্থতা পরিবেশগত কারণে কিংবা মাত্রাতিরিক্ত পরিশ্রমের কারণে ঘটতে পারে। কিছু গৌণ তাপজনিত অসুস্থতার মধ্যে আছে তাপজনিত পেশীসংকোচন, তাপজনিত মূর্ছা, তাপজনিত পরিশ্রান্তি। গুরুতর তাপজনিত অসুস্থতাটি হল আতপাঘাত (হিট স্ট্রোক)। তাপজনিত অসুস্থতা শরীরে সমস্ত তন্ত্রের উপর প্রভাব ফেলতে পারে। এছাড়া আরও আছে তাপজনিত শোথ (heat edema), তাপজনিত রক্তস্ফোট (Miliaria rubra বা heat rash), তাপজনিত পেশী-আক্ষেপ (Heat tetany)।
<!--
Classification
A number of heat illnesses exist including:
Overview of diseases
Hyperthermia, also known as heat stroke, becomes commonplace during periods of sustained high temperature and humidity. Older adults, very young children, and those who are sick or overweight are at a higher risk for heat-related illness. The chronically ill and elderly are often taking prescription medications (e.g., diuretics, anticholinergics, antipsychotics, and antihypertensives) that interfere with the body's ability to dissipate heat.
Heat edema presents as a transient swelling of the hands, feet, and ankles and is generally secondary to increased aldosterone secretion, which enhances water retention. When combined with peripheral vasodilation and venous stasis, the excess fluid accumulates in the dependent areas of the extremities. The heat edema usually resolves within several days after the patient becomes acclimated to the warmer environment. No treatment is required, although wearing support stockings and elevating the affected legs will help minimize the edema.
Heat rash, also known as prickly heat, is a maculopapular rash accompanied by acute inflammation and blocked sweat ducts. The sweat ducts may become dilated and may eventually rupture, producing small pruritic vesicles on an erythematous base. Heat rash affects areas of the body covered by tight clothing. If this continues for a duration of time it can lead to the development of chronic dermatitis or a secondary bacterial infection. Prevention is the best therapy. It is also advised to wear loose-fitting clothing in the heat. Once heat rash has developed, the initial treatment involves the application of chlorhexidine lotion to remove any desquamated skin. The associated itching may be treated with topical or systemic antihistamines. If infection occurs a regimen of antibiotics is required.
Heat cramps are painful, often severe, involuntary spasms of the large muscle groups used in strenuous exercise. Heat cramps tend to occur after intense exertion. They usually develop in people performing heavy exercise while sweating profusely and replenishing fluid loss with non-electrolyte containing water. This is believed to lead to hyponatremia that induces cramping in stressed muscles. Rehydration with salt-containing fluids provides rapid relief. Patients with mild cramps can be given oral .2% salt solutions, while those with severe cramps require IV isotonic fluids. The many sport drinks on the market are a good source of electrolytes and are readily accessible.
Heat syncope is related to heat exposure that produces orthostatic hypotension. This hypotension can precipitate a near-syncopal episode. Heat syncope is believed to result from intense sweating, which leads to dehydration, followed by peripheral vasodilation and reduced venous blood return in the face of decreased vasomotor control. Management of heat syncope consists of cooling and rehydration of the patient using oral rehydration therapy (sport drinks) or isotonic IV fluids. People who experience heat syncope should avoid standing in the heat for long periods of time. They should move to a cooler environment and lie down if they recognize the initial symptoms. Wearing support stockings and engaging in deep knee-bending movements can help promote venous blood return.
Symptoms
Increased temperatures have been reported to cause heat stroke, heat exhaustion, heat syncope, and heat cramps. Some studies have also looked at how severe heat stroke can lead to permanent damage to organ systems. This damage can increase the risk of early mortality because the damage can cause severe impairment in organ function. Other complications of heat stroke include respiratory distress syndrome in adults and disseminated intravascular coagulation. Some researchers have noted that any compromise to the human body's ability to thermoregulate would in theory increase risk of mortality. This includes illnesses that may affect a person's mobility, awareness, or behavior.
Prevention
Prevention includes avoiding medications that can increase the risk of heat illness (e.g. antihypertensives, diuretics, and anticholinergics), gradual adjustment to heat, and sufficient fluids and electrolytes.
Epidemiology
Heat stroke is relatively common in sports. About 2 percent of sports-related deaths that occurred in the United States between 1980 and 2006 were caused by exertional heat stroke. Football in the United States has the highest rates. The month of August, which is associated with pre-season football camps across the country, accounts for 66.3% of exertion heat-related illness time-loss events. Heat illness is also not limited geographically and is widely distributed throughout the United States. An average of 5946 persons were treated annually in US hospital emergency departments (2 visits/ 100,00 population) with a hospitalization rate of 7.1%. Most commonly males are brought in 72.5% and persons 15–19 years of age 35.6% When taking into consideration all high school athletes, heat illness occurs at a rate of 1.2 per 100,000 kids. When comparing risk by sport, Football was 11.4 times more likely than all other sports combined to be exposed to an exertional heat illness.
Between 1999 and 2003, the US had a total of 3442 deaths from heat illness. Those who work outdoors are at particular risk for heat illness, though those who work in poorly-cooled spaces indoors are also at risk. Between 1992 and 2006, 423 workers died from heat illness in the US. Exposure to environmental heat led to 37 work-related deaths. There were 2,830 nonfatal occupational injuries and illnesses involving days away from work as well, in 2015. Kansas had the highest heat related injury while on the job with a rate of 1.3 per 10,000 workers, while Texas had the most overall. Due to the much higher state population of Texas, their prevalence was only 0.4 per 10,000 or 4 per 100,000. Of the 37 deaths reported heat illnesses, 33 of the 37 occurred between the summer months of June through September. The most dangerous profession that was documented was transportation and material moving. Transportation and material moving accounted for 720 of the 2,830 reported nonfatal occupational injuries or 25.4 percent. After transportation and material moving, Production placed second followed by protective services, installation, maintenance, and repair and construction all in succession
Effects of climate change
A 2016 U.S. government report said that climate change could result in "tens of thousands of additional premature deaths per year across the United States by the end of this century." Indeed, between 2014 and 2017, heat exposure deaths tripled in Arizona (76 deaths in 2014; 235 deaths in 2017) and increased fivefold in Nevada (29 deaths in 2014; 139 deaths in 2017).
History
Heat illness used to be blamed on a tropical fever named calenture. -->
জুরিখ বিমানবন্দর
জুরিখ বিমানবন্দর সুইজারল্যান্ডের বাণিজ্যিক নগরী জুরিখের অদূরে অবস্থিত একটি আন্তর্জাতিক বিমানবন্দর। এটি সুইজারল্যান্ডের বৃহত্তম বিমানবন্দর। এছাড়া এই বিমানবন্দর সুইস এয়ারের কেন্দ্রীয ঘাঁটি। বিমানবন্দরটি আংশিকভাবে ক্লোতেন, রুমল্যাং, ও ওব্যারগ্ল্যাটে অবস্থিত। স্কাইগাইড নামে একটি প্রতিষ্ঠান এই বিমানবন্দরের বিমান-চলাচল নিয়ন্ত্রণ করে থাকে। জুরিখ বিমানবন্দর থেকে জুরিখ শহরের প্রধান রেলস্টেশনে আগমনের জন্য রেল যোগাযোগ আছে। এছাড়া ট্যাক্সিক্যাব ও মিনিবাস সার্ভিস আছে। তবে পাবলিক বাস বা ট্রামে যাতায়াতের ব্যবস্থা নেই। বিমান বন্দরে পানাহার, প্রসাধন, বৈদেশিক মূদ্রা বিনিময়, হোটেল রিজার্ভেশন ইত্যাদি যাত্রী সুবিধাদি বিদ্যমান। এটি আন্তর্জাতিক বিমানবন্দর হলেও একই টার্মিনাল থেকে দেশীয় বিমানবন্দরগামী সুইস এয়ারের ফ্লাইট চলাচল করে।
আদমজী ক্যান্টনমেন্ট কলেজ
আদমজী ক্যান্টনমেন্ট কলেজ বাংলাদেশের রাজধানী ঢাকা শহরের ঢাকা সেনানিবাস এলাকায় অবস্থিত একটি স্বনামধন্য উচ্চমাধ্যমিক শিক্ষাপ্রতিষ্ঠান। এটি বাংলাদেশ সেনাবাহিনী কর্তৃক পরিচালিত। ইংল্যান্ডের আদি পাবলিক স্কুল 'ইটন' ও 'হ্যারো' এর আদর্শে এটি ১৯৬০ সালে প্রতিষ্ঠিত হয়। কলেজটি মূলত সামরিক বাহিনীর সদস্যদের সন্তানদের জন্য হলেও বেসামরিক ব্যক্তিবর্গের সন্তানরাও এতে পড়াশোনা করতে পারে।
ইতিহাস
১৯৬০ সালের ১৬ ফেব্রুয়ারি ইংরেজি মাধ্যমের বিদ্যালয় হিসেবে প্রতিষ্ঠানটির যাত্রা শুরু হয়। যার প্রতিষ্ঠাতা ছিলেন তৎকালীন পাকিস্তানের অন্যতম ব্যবসায়ী গুল মোহাম্মদ আদমজী। বিশিষ্ট স্থপতি থারিয়ানির নকশায় ভবনটি নির্মাণ করেন ওমর এন্ড সন্স লিমিটেড। তৎকালীন পাকিস্তানের রাষ্ট্রপতি ফিল্ড মার্শাল আইয়ুব খান প্রতিষ্ঠানটির ভিত্তি প্রস্থর স্থাপন করেন এবং সেনাবাহিনীর তৎকালীন ইস্টার্ন কমান্ডের জিওসিকে প্রধান করে একটি শক্তিশালী বোর্ড অব গভর্নরস গঠন করা হয়। ব্রিটিশ পাবলিক স্কুলের মান অনুসারে এই স্কুলটির কার্যক্রম শুরু হয়। স্বাধীনতার পূর্বে এ প্রতিষ্ঠানের শিক্ষাদানের মাধ্যম ছিল ইংরেজি। সেই আলোকে কলেজটির প্রথম দুইজন অধ্যক্ষ ছিলেন ব্রিটিশ নাগরিক। স্বাধীনতা পরবর্তীকালে শিক্ষার মাধ্যম হয় বাংলা। ১৯৯৫ সালে আদমজী ক্যান্টনমেন্ট কলেজ শাখাকে বিদ্যালয় শাখা থেকে আলাদা করা হয়।
অবস্থান ও অবকাঠামো
বাংলাদেশের রাজধানী ঢাকা শহরের ঢাকা সেনানিবাসের প্রাণকেন্দ্রে কলেজটি অবস্থিত।
প্রায় দশ একরের উপর স্থাপিত কলেজটিতে একটি প্রশাসনিক ভবন, একটি বিজ্ঞান ভবন, একটি গ্রন্থাগার ভবন, একটি বিবিএ ভবন, একটি মাস্টার্স ভবন, একটি খেলার মাঠ, একটি মসজিদ, একটি বাগান, একটি ক্যাফেটেরিয়া, একটি শহীদ মিনার ও একটি মঞ্চ (শহীদ রুমী মঞ্চ) রয়েছে।
শিক্ষা কার্যক্রম ও পদ্ধতি
শিক্ষা, শৃঙ্খলা, নৈতিকতা – এই তিনটি হলো কলেজটির মূলমন্ত্র।
ভর্তি প্রক্রিয়া
প্রতিবছর এসএসসি পরীক্ষার ফল প্রকাশের পর ভর্তি বিজ্ঞপ্তি প্রকাশিত হয়। একাদশ শ্রেণিতে অনলাইনের মাধ্যমে নতুন ছাত্রছাত্রী ভর্তি করা হয়। শিক্ষার্থীদের এসএসসি পরীক্ষার নম্বরের উপর ভিত্তি করে তৈরি করা মেধাতালিকা অনুযায়ী ভর্তি করা হয়। তবে সেনাবাহিনীর সদস্যদের সন্তানদের ভর্তির জন্য বিশেষ কোটা রয়েছে।
শিক্ষা ও পাঠ্যক্রম
বর্তমানে এখানে উচ্চমাধ্যমিক শ্রেণিতে বিজ্ঞান শাখা (বাংলা মাধ্যম ও ইংরেজি সংস্করণ), মানবিক শাখা (বাংলা মাধ্যম) ও ব্যবসায় শিক্ষা শাখার (বাংলা মাধ্যম ও ইংরেজি সংস্করণ) কার্যক্রম চালু রয়েছে।
সহশিক্ষা কার্যক্রম
কলেজটি বিভিন্ন সহশিক্ষা কার্যক্রম পরিচালনা করার জন্য সুপরিচিত। কলেজের শিক্ষার্থীরা পাঠ্যবইয়ের শিক্ষার পাশাপাশি নানা ধরনের সহশিক্ষা কার্যক্রমে নিয়মিত অংশ নিয়ে থাকে। উদাহরণ হিসেবে রয়েছে বিতর্ক ও ক্রীড়া সহ বিভিন্ন প্রতিযোগিতায় অংশগ্রহণ, বিজ্ঞান ও প্রযুক্তি উৎসব সহ বিভিন্ন অনুষ্ঠানের আয়োজন  ইত্যাদি।
সারা বছর কলেজটিতে বিভিন্ন ক্লাব পরিচালিত হয়। ক্লাবগুলো হলো:
এছাড়াও খেলাধুলার মাধ্যমে ছাত্রছাত্রীদের নৈতিক মনোবল দৃঢ় করার উদ্দেশ্যে কলেজ কর্তৃক প্রতিবছর বার্ষিক ক্রীড়া প্রতিযোগিতার আয়োজন করা হয়।
১১৩ নং ওয়ার্ড, কলকাতা পৌরসংস্থা
<!--
ওয়ার্ড নং ১১৩ ভারতের পশ্চিমবঙ্গ রাজ্যের কলকাতা পৌরসংস্থার বরো নং ১১ একটি প্রশাসনিক বিভাগ। এটি  টালির নালা  (আদিগঙ্গা) এর  দক্ষিণ বাঁশদ্রোণী (জয়শ্রী পার্ক-কালীতলা)র অংশ নিয়ে গঠিত।
ভূগোল
ওয়ার্ড নং ১১৩এর উত্তরে টালির নালা (আদি গঙ্গা) দ্বারা সীমাবদ্ধ; পূর্ব দিকে এইচ এল সরকার রোড এবং পীরপুকুর রোড; দক্ষিণে বাঁশদ্রোণী মৌজা; এবং পশ্চিমে আনন্দ পল্লি রোড এবং বান্দিপুর রোড দ্বারা।
পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানাগুলির অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি  এখতিয়ার আছে ।
নির্বাচনের ফলাফল
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং টালিগঞ্জ বিধানসভা কেন্দ্রর একটি অংশ।
আতাইকুলা গণহত্যা
আতাইকুলা গণহত্যা (Ataikula massacre) বাংলাদেশের স্বাধীনতা যুদ্ধ চলাকালে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের পাবনা জেলার আতাইকুলা গ্রামের বাঙ্গালী হিন্দুদের উপর সংগঠিত হত্যাকান্ডকে বোঝায়। ১৯৭১ সালের ২৫ এপ্রিল সকাল ৯টা হতে বিকেল ৬টা পর্যন্ত সামরিক বহর সহ ঘেরাও করে পাকিস্তানি সেনা হত্যালীলা চালায়। ৫২ জন হত্যাকাণ্ডে মারা যান।
নওগাঁ নাটোর এলাকার এম.পি শাহিন মনোয়ারা হক জাতীয় সংসদে আতাইকুলা গ্রামের গনহত্যার ঘটনাকে জাতীয় সংসদকে অবহিত করেন। ১৯৯৭ সালের ১ লা অক্টোবর শাহিন মনোয়ারা হক আতাইকুলা বদ্ধভূমিতে স্মৃতিচারণ আনুষ্ঠানে ভিত্তিপ্রস্থর স্থাপন করেন। এরপর ২৫ এপ্রিল ১৯৯৮ এম.পি শাহিন মনোয়ারা হক ২৬ ফুট উচ্চতা বিশিষ্ট স্মৃতি স্তম্ভের ফলক উন্মোচন করেন।
পটভূমি
১৯৭১ সালে পাকিস্তানি দখলদারি সেনাবাহিনী অপারেশন সার্চলাইট শুরু করে এবং হিন্দুদের উপর গণহত্যা শুরু করে। হাজার হাজার হিন্দু ভারত পালিয়ে যেতে বাধ্য হয়।
ঘটনাবলী
রাণীনগর উপজেলা সদর থেকে ৭ কিলোমিটার দক্ষিণ-পশ্চিমে ছোট যমুনা নদীর তীরে মিরাট ইউনিয়নের অন্তর্গত আতাইকুলা পালপাড়া গ্রাম। ১৯৭১ সালে ২৫ এপ্রিল ২০০ পাকিস্তানি সেনা সকাল ৯টায় গ্রামের পূর্বদিকে কুজাইল বাজারে অবস্থান নেয়। এরপর পূর্ব পরিকল্পনা অনুযায়ী পাকিস্তানের পতাকা হাতে পাকিস্তান জিন্দাবাদ স্লোগান দিতে দিতে কয়েকটি দলে ভাগ হয়ে নদী পার হয়ে আতাইকুলা গ্রাম ঘিরে ফেলে। পালপাড়া গ্রামের সংখ্যালঘু হিন্দু সম্প্রদায়ের মানুষদের ওপর সন্ধ্যা ৬টা পর্যন্ত নির্যাতন চলে। অবস্থা বেগতিক দেখে গ্রামের লোক বাড়ি-ঘর ফেলে রেখে যে যার মতো পালানোর চেষ্টা করে। কিন্তু স্থানীয় রাজাকার আলবদররা তাদেরকে বাধা দেয়। এরপর গণহত্যা, নারী নির্যাতন, অগ্নীসংযোগ, লুটপাটসহ ধ্বংসযজ্ঞ চালিয়ে সংখ্যালঘু পরিবারের কিশোর, যুবক, মাঝ বয়সী ও বিভিন্ন বয়সী নারীদেরকে ধরে ওই গ্রামের সুরেশ পালের বাড়ির বারান্দায় একত্রিত করে পাকিস্তানি সেনা নির্যাতন শুরু করে। সেদিন ওই গ্রামে সারাদিন ধরে ঘরে ঘরে হত্যা, লুন্ঠন, ধর্ষণ ও অগ্নিসংযোগ করে। পরে দিনের শেষ বিকালে বৈঠকখানার আঙিনায় ৮০ ব্যক্তির উপর ব্রাশফায়ার করা হয়। ঘটনাস্থলেই ৫২জন মারা যায়। ভাগ্যক্রমে বেঁচে যান ৮০ জনের মধ্যে ২৮ জন, তাঁদের মধ্যে ভবেশ্বর পাল একজন। ওই ঘটনার পরে ২৬ এপ্রিল ভবেশ্বর পাল আরও কয়েকজনের সহযোগিতায় যোগেন্দ্রপালের বাড়ির পশ্চিম দিকে একটি গর্ত খুঁড়ে ওই ৫২ জন শহীদকে গণকবর দেন।
১৯৭১ সালের জুন মাসে পাক হানাদার বাহিনী আতাইকুলা গ্রামে দ্বিতীয় বার হামলা চালিয়ে নারী নির্যাতন, লুটপাট করে সেখানেই ১৪ জনকে হত্যা করে। এই ঘটনার দু সপ্তাহ পরে আতাইকুলা গ্রামে হানাদাররা তৃতীয় দফায় হামলা চালায়। এ সময় গ্রামে কোন লোকজন না থাকায় তারা ফিরে যায়।
প্রতিবছর ২৫ এপ্রিল আতাইকুলা গণহত্যা দিবস হিসাবে স্মরণ করা হয়। পারিবারিক ও মুক্তিযোদ্ধারা মিলে সকালে জাতীয় পতাকা উত্তোলন, শহীদের স্মৃতিতে পুষ্পমাল্য অর্পণ, গীতাপাঠ ও প্রসাদ বিতরণের মধ্য দিয়ে দিবসটি পালন করা হয়।
সেতিফ
সেতিফ (سطيف, ) হচ্ছে আলজেরীয় শহর এবং সেতিফ প্রদেশের রাজধানী। যেহেতু একে দেশের বাণিজ্যিক রাজধানী হিসেবে বিবেচনা করা হয় তাই এটি সামগ্রিকভাবে পূর্ব আলজেরিয়া এবং দেশের সবচেয়ে গুরুত্বপূর্ণ শহরগুলির একটি। এটি একটি অভ্যন্তরীণ শহর, যা আলজেরিয়ার পূর্ব প্রান্তে অবস্থিত। এটি আলজিয়ার্স থেকে ২৭০ কিলোমিটার পূর্বে, কনস্ট্যান্টাইন থেকে ১৩১ কিলোমিটার পশ্চিমে, কাবিলির দক্ষিণে হাউটস প্লেইনস অঞ্চলে অবস্থিত। শহর ১,১০০ মিটার উচ্চতায় অবস্থিত।
মুসলমানদের মাঘরিব বিজয়ের পর মুসলিম হওয়ার আগ পর্যন্ত শহরটি রোমান সাম্রাজ্যের অধীনে প্রাচীন বর্বর নুমিদিয়া রাজত্বের অংশ ছিল এবং মৌরিতানিয়া সিটিফেনসিসের রাজধানী ছিল।
এ শহরটিকে ৮ ই মে, ১৯৪৫ সালের আন্দোলনের সূচনা বিন্দু হিসেবে বিবেচনা করা হয়, যা আলজেরিয়ার যুদ্ধ শুরুর জন্য একটি গুরুত্বপূর্ণ উপাদান ছিল।
ভূগোল
সেতিফ, সেতিফ প্রদেশের রাজধানী, এবং ২০০৮ সালের আদমশুমারি অনুযায়ী এর জনসংখ্যা ২৮৮,৪৬১ জন। এটি আলজিয়ার্স থেকে ২৭০ কিলোমিটার পূর্বে, বোর্জ বু আরেরিডজ থেকে ৬৫ কিলোমিটার এবং কাবিলিয়া থেকে দক্ষিণে হাউতেস সমভূমি অঞ্চলের কনস্ট্যান্টাইন থেকে ১৩২ কিলোমিটার দূরে অবস্থিত। শহরটি সমুদ্রপৃষ্ঠ থেকে ১,০৯৬ মিটার (৩,৫৯৬ ফুট) উচ্চতায় অবস্থিত।
অর্থনীতি
স্থানীয় অর্থনীতি বাণিজ্য এবং শিল্প উভয়ের উপরই নির্ভর করে। বাণিজ্য প্রধানত পার্শ্ববর্তী অঞ্চলের সাথে শস্য এবং গবাদি পশু বিনিময়। স্থানীয়ভাবে উৎপাদিত গম থেকে স্থানীয় কারখানা দ্বারা সেমোলিনা, কুসকুস এবং নুডুলস উৎপাদন করে প্রক্রিয়াজাত করা হয়। অন্যান্য শিল্পের মধ্যে রয়েছে কাঠের কাজ, কার্পেট এবং ধাতুর হস্তশিল্প ইত্যাদি। নিকটবর্তী খনি থেকে দস্তা নিষ্কাশন করা হয় এবং উত্তরে জলবিদ্যুৎ উৎপাদন করা হয়। এটি এই অঞ্চলের একটি বাণিজ্যিক কেন্দ্রে পরিণত হয়েছে যেখানে বস্ত্র তৈরি করা হয়, ফসফেট উত্তোলন করা হয় এবং শস্য উৎপাদন করা হয়। এখানে সেটিফ ট্রামওয়ে রয়েছে, এটি আলজেরিয়ার কাবিলিয়া অঞ্চলের হালকা রেল ব্যবস্থার প্রথম শহর।
জলবায়ু
সেটিফ একটি আধা-শুষ্ক জলবায়ুর (কোপেন জলবায়ু শ্রেণীবিভাগ বিএসকে) শহর। এর গ্রীষ্মকাল অত্যন্ত গরম এবং শুষ্ক। আবার এর শীতকাল কম ও মাঝারি বৃষ্টিপাতের পাশাপাশি শীতল হয়।
১,০৯৬ মিটার (৩,৫৯৬ ফুট) উচ্চতায় উচ্চ মালভূমিতে সেতিফের অবস্থানের কারণে, এটি আলজেরিয়ার শীতকালে শীতলতম অঞ্চলের একটি। উইলাইয়া প্রায়ই বার্ষিক ৪০ সেন্টিমিটার (১৬ ইন) পর্যন্ত তুষারপাত প্রত্যক্ষ করে। আকস্মিক বন্যা এখানে বিরল কিন্তু সম্প্রতি বসন্ত ও শরৎ মৌসুমে বন্য হয়েছে। গ্রীষ্মকাল মোটামুটি গরম যেখানে জুলাই মাসের আশপাশে প্রচন্ড দাবদাহ থাকে। এসময়ে এখানে সাধারণ তাপমাত্রা কখনও কখনও ৪০ °C (১০৪ °F) -এ পৌঁছাতে পারে।
টপোনমি
রোমান শাসনের অধীনে যাওয়ার আগে সেতিফ নুমিদ ছিল। সেতিফের নাম ল্যাটিন থেকে নেয়া হয় নি, কিন্তু এটি একটি বর্বর শব্দ "Zdif", যার মানে "কালো ভূমি", যা এর ভূমির উর্বরতা উল্লেখ করে। এটি কৌশলগত অবস্থান (কনস্ট্যান্টাইনের উচ্চভূমির পশ্চিম গেটওয়ে) ও একটি প্রধান পানির উৎস্যের জন্য পানির সুপ্রাপ্যতার কাছে কৃতজ্ঞ। সমস্ত সুযোগ সুবিধা সহ একটি বিশাল সমভূমির চূড়ায় পাহাড়ের পাদদেশে অবস্থিত সেতিফ, আলজেরিয়ার পূর্ব অংশ এবং পশ্চিম অংশের মধ্যে কৌশলগত ভাবে গুরুত্বপূর্ণ। এটি মেসাসিলিয়ান রাজ্যের অংশ ছিল। এবং ২২৫ খ্রিস্টপূর্বাব্দে এটি ছিল একটি বর্বর রাজ্যের রাজধানী। সেতিফের কাছেই জুগুরথা কাইয়ুস মারিয়াসে এক মহান যুদ্ধ করেন।
নায়কুরালু নাগাম্মা
নয়াকুরালু নাগাম্মা ছিলেন দ্বাদশ শতাব্দীর একজন বিখ্যাত রাষ্ট্রনায়ক এবং গুন্টুর জেলার পালানাডুর শাসক নালাগামার মন্ত্রী।ভারতের দক্ষিণাঞ্চলীয় রাজ্য মধ্যযুগীয় অন্ধ্র প্রদেশে স্থাপিত মহাকাব্যিক যুদ্ধ - পালনাটি যুধাম (পালনাদের যুদ্ধ) -এ ব্রহ্মা নাইডুর সাথে তার অন্যতম প্রধান ভূমিকা ছিল।
দক্ষিণ কোরিয়ায় সমকামীদের অধিকার
সমকামিনী, সমকামী, উভকামী এবং হিজড়া (LGBT) জনগণ দক্ষিণ কোরিয়ায় আইনগত ঝামেলায় পড়েন। তবে সামাজিকভাবে এলজিবিটি নয় এরূপ জনগণ কর্তৃক তারা বৈষম্যের স্বীকার হন না। সমকামি আচরণ দক্ষিণ কোরিয়ায় আইনগতভাবে স্বীকৃত। তবে বহু পশ্চিমা দেশের মত  বিয়ে করার অনুমতি নেই।
মোহাম্মদ আবু ইউসুফ
মোহাম্মদ আবু ইউসুফ (মোহাম্মদ আবু ইউসুফ ; জন্ম ১১ সেপ্টেম্বর ১৯৫৭) একজন বাংলাদেশী ফুটবল কোচ এবং প্রাক্তন খেলোয়াড়, যিনি সর্বশেষ বাংলাদেশ চ্যাম্পিয়নশিপ লিগ ক্লাব নোফেল স্পোর্টিং ক্লাব এর প্রধান কোচ হিসেবে দায়িত্ব পালন করেছিলেন।
দক্ষিণ কোরিয়ায় সমকামীদের অধিকার
দক্ষিণ কোরিয়ার সংবিধান বা পেনালকোডে সমকামিতা নিয়ে কোণ উল্লেখ নেই। তবে ৩১তম অধ্যায়ে কোরিয়ার মানবাধিকার কমিটির আইন উল্লেখ করে " কোন ব্যক্তিই তার যৌন অভিমুখিতার ভিত্তিতে বৈষম্যের শিকার হবেন না।" অবশ্য, সামরিক বাহিনীর পেনাল কোডের ৯২ নং অধ্যায়ে সমকামি আচরনকে "যৌন হয়রানি" বলে উল্লেখ করা হয়েছে এবং এর শাস্তি সর্বোচ্চ এক বছরের কারাদন্ড। এই পেনালকোডে স্বেচ্ছায় কিংবা জোর পূর্বক সমকামি আচরনের কথা উল্লেখ করা নেই। তবে, ২০১০ সালের একটি সামরিক আদালত উক্ত আইনকে অবৈধ ঘোষণা করে কেননা সমকামিতা সম্পূর্ণ ব্যক্তিগত ব্যাপার। উক্ত রায়ের ব্যাপারে সাংবিধানিক আদালতে আপীল করা হলেও আপীলের রায় এখনো দেয়া হয়নি।
২০ বছরের ঊর্ধ্বে যেকোন রূপান্তরিত লিঙ্গের মানুষ লিঙ্গ পরিবর্তনের অপারেশন করার অধিকার রাখেন। একই সাথে এই অধিকার বলে তারা নিজেদের দাপ্তরিক কাগজপত্রেও লিঙ্গ পরিচয় পরিবর্তন করতে পারেন।  দক্ষিণ কোরিয়ার প্রথম রূপান্তরিতলিঙ্গের বিনোদনকর্মী,   হারিসু। ২০০২ সাল পর্যন্ত তিনি আইনগতভাবে দক্ষিণ কোরিয়ার লিঙ্গ পরিবর্তনকারীদের মাঝে দ্বিতীয়।
২০১৭ সালের আগস্টে, উচ্চ আদালত সরকারকে "বিয়ন্ড দ্যা রেইনবো" নামের একটি এলজিবিটি অধিকার ফাউন্ডেশনকে কার্যক্রম অব্যাহত রাখার অনুমতি প্রদানে সরকারকে নির্দেশ দেয়। সরকারি অনুমতি ব্যতীত উক্ত ফাউন্ডেশন কর -মওকুফ ত্রান সংগ্রহ করতে পারছিল না
ইতিহাস
সবধরনের উৎস থেকে জানা যায়, দক্ষিণ কোরিয়ার ইতিহাসে সমকামিতা কখনই নিষিদ্ধ ছিল না।
যদিও, কোরিয়ান সাহিত্যে ও ঐতিহাসিক লিপিতে সমকামিতা নিয়ে খুব কমই উল্লেখ রয়েছে। বৌদ্ধ ভিক্ষুদের মাঝে বেশ কয়েকজন একই লিঙ্গের প্রতি আকৃষ্ট এবং কেউ কেউ তাদের সাথে সমকামি সম্পর্কে জড়িয়েছিল বলে উল্লেখ পাওয়া যায়।
গোরইয়ো আমলে, রাজা মোকজং (৯৮০-১০০৯) এবং রাজা গোংমিনের (১৩২৫-১৩৭৪) একাধিক অনচুং ("পুরুষ প্রেমিক") ছিল প্রমাণ পাওয়া যায়। এই সকল কমবয়েসী ছেলেরা "চাজ্যুহি" ( "ছোট- ভাই সহকারী" ) রাজা গোংমিনের মৃত্যুর পর, শুধুমাত্র কমবয়েসী ছেলেদের খুঁজে তার কোর্টে নিয়োগের জন্য তিনি একটি মন্ত্রণালয় গড়ে তুলেন।
সম-লৈঙ্গিক বিবাহের স্বীকৃতি
২০১৫ সালে, অভিনেতা কিম ঝো গোয়াংসু এবং তার পার্টনার কিম সং হোয়ান আইনগতভাবে বিয়ে করার জন্য আবেদন করেন। ২০১৬ সালের মে মাসে তার আবেদন সিওলের পশ্চিম অঞ্চলের আদালত কর্তৃক বাতিল করা হয়, এমনকি তাদের আপীলও খারিজ করা হয়। বর্তমানে মামলাটি উচ্চ আদালতের অধীনে চলমান।
গৌরব পদযাত্রা
২০১৭ সালের জুলাইয়ে, প্রায় ৮৫ হাজার লোকের উপস্থিতিতে এলজিবিটি অধিকারের স্বপক্ষে একটি গৌরব শোভাযাত্রা বের হয়। ২০০০ সালে সর্বপ্রথম এই পদযাত্রার সূচনা হয় এবং প্রতি বছরে এতে উপস্থিত মানুষের সংখ্যা বাড়ছে।
২০০৯ সাল থেকে দেগু শহরে গৌরব পদযাত্রা শুরু হয়েছে। ২০১৭ সালের সেপ্টেম্বরের ২৩ তারিখ বুসান শহরে সর্বপ্রথম গৌরব পদযাত্রা অনুষ্ঠিত হয়।
ব্যাবিলনীয় বন্দিদশা
বাবিলীয় নির্বাসন বা বাবিলীয় বন্দিদশা (גלות בבל; الأسر البابلي) হল ইহুদি ইতিহাসের সেই সময়কাল যখন যিহূদী–বাবিলীয় যুদ্ধে তাদের পরাজয় ও যিরূশালেমস্থ শলোমনের মন্দির ধ্বংসের পর প্রাচীন যিহূদা রাজ্যের বিপুল সংখ্যক যিহূদীয়দের নব্য-বাবিলীয় সাম্রাজ্যের রাজধানী শহর বাবিলে বন্দী করে নিয়ে যাওয়া হয়। ঘটনাটি তানাখ তথা হিব্রু বাইবেলে বর্ণিত হয়েছে এবং এর ঐতিহাসিকতা প্রত্নতাত্ত্বিক ও অ-বাইবেলীয় প্রমাণ দ্বারা সমর্থিত।
৬০৫ খ্রীষ্টপূর্বাব্দে কর্কমীশের যুদ্ধের পর বাবিল-রাজ দ্বিতীয় নেবুচাদনেজার যিরূশালেম অবরোধ করেন, যার ফলে যিহূদীয় রাজা যিহোয়াকিম শ্রদ্ধা জ্ঞাপন করেছিলেন। দ্বিতীয় নবূখদ্‌নিৎসরের রাজত্বের চতুর্থ বছরে যিহোয়াকীম অধিকতর শ্রদ্ধা জানাতে অস্বীকৃতি জানান, যার ফলে দ্বিতীয় নবূখদ্‌নিৎসরের সপ্তম বছরে নগরটি আরেকটি অবরোধের শিকার হয় যা যিহোয়াকিমের মৃত্যু ও তার উত্তরাধিকারী যিহোয়াখিন, তার দরবার ও অনেকের বাবিলে নির্বাসনে পর্যবসিত হয়; যিহোয়াখিনের উত্তরসূরি সিদিকিয় ও অন্যরা দ্বিতীয় নেবুচাদনেজারের ১৮শ বছরে নির্বাসিত হয়েছিল; পরবর্তীকালে দ্বিতীয় নবূখদ্‌নিৎসরের শাসনকালের ২৩শ বছরে নির্বাসন ঘটে। বাইবেলের বিবরণে প্রদত্ত তারিখ, নির্বাসন সংখ্যা ও নির্বাসিতের সংখ্যার মধ্যে ভিন্নতা রয়েছে। এই নির্বাসনের তারিখগুলো প্রথমত খ্রিস্টপূর্ব ৫৯৭ অব্দ, অন্যগুলো যথাক্রমে ৫৮৭/৫৮৬ খ্রিস্টপূর্বাব্দ ও ৫৮২/৫৮১ খ্রিস্টপূর্বাব্দ।
৫৩৯ খ্রিস্টপূর্বাব্দে ওপিসের যুদ্ধে হাখমানেশি পারসিক সাম্রাজ্য ও এর প্রতিষ্ঠাতা রাজা মহান কুরুশের কাছে নব্য-বাবিলীয় সাম্রাজ্যের পতনের পর পারসিকরা নির্বাসিত যিহূদীয়দের যিহূদায় প্রত্যাবর্তনের অনুমতি দেয়। বাইবেলের ইষ্রার পুস্তক অনুসারে, যিরূশালেমে দ্বিতীয় মন্দির পুনর্নির্মাণ শুরু হয় c. ৫৩৭ খ্রীষ্টপূর্বাব্দে নতুন পারসিক প্রদেশ যিহূদ মদিনাতায়। এই সমস্ত ঘটনা ইহুদি জনগণের বিকশিত ইতিহাস ও সংস্কৃতির জন্য তাৎপর্যপূর্ণ বলে বিবেচিত হয়েছিল এবং শেষ পর্যন্ত ইহুদিধর্মের বিকাশে সুদূরপ্রসারী প্রভাব ফেলেছিল।
প্রত্নতাত্ত্বিক অধ্যয়ন প্রকাশ করেছে যে, যদিও যিরূশালেম শহরটি সম্পূর্ণরূপে ধ্বংস হয়ে গিয়েছিল, নির্বাসনের সময়কালেও যিহূদা রাজ্যের অন্যান্য অংশে বসবাস অব্যাহত ছিল। নির্বাসিতদের বেশিরভাগই তাদের স্বদেশে ফিরে আসেনি, পরিবর্তে পশ্চিম ও উত্তর দিকে ভ্রমণ করেছিল। অনেকেই অধুনা উত্তর ইসরায়েল, লেবানন ও সিরিয়াতে বসতি স্থাপন করেছিল। ইরাকি ইহুদি, পারসিক ইহুদি, জর্জীয় ইহুদি ও বুখারি ইহুদি সম্প্রদায়গুলির পূর্বপুরুষদের বৃহত্তর অংশ এই নির্বাসিতদের থেকে উদ্ভূত বলে মনে করা হয়। এই সম্প্রদায়গুলি এখন মূলত ইস্রায়েলে কেন্দ্রীভূত।
লায়লা বালাবাক্কি
লায়লা বালাবাক্কি (এছাড়াও লেইলা/লায়লা/ বালবাকি/বালবাকি/বালাবাকি,আরবি: ليلى ببلببي) একজন লেবাননের ঔপন্যাসিক, সাংবাদিক, সক্রিয় কর্মী এবং নারীবাদী। সবচেয়ে উল্লেখযোগ্য কাজগুলির একটি হল আনা আহিয়া (আই লিভ) (১৯৫৮), এটি পিতামাতার কর্তৃত্ব এবং সম্প্রদায়ের নেতাদের বিরুদ্ধে একজন মহিলার প্রতিবাদের গল্প বলে। বালাবাক্কির সাহিত্যকর্মও রাজনৈতিক রাজনৈতিক কোলাহল তুলেছিল কারণ তাঁর লেখায় ছিল ইসলামের প্রতি প্রকাশ্য সমালোচনা এবং যৌন উত্তেজক গল্প। বালাবাক্কিকে বিচারের আওতায় আনা হয়, এবং তাঁর প্রতিটি কাজ নজরদারির আওতা আনা হয়। সামাজিক মূল্যবোধকে পিছনে ফেলে দেওয়া এবং বিকল্প নারী পরিচয় অন্বেষণের প্রতিটি ইচ্ছা বালাবাক্কিকে সমসাময়িক আরব নারীবাদের উপর একটি বড় প্রভাব ফেলে।
প্রাথমিক জীবন এবং শিক্ষা
১৯৩৬ সালে একটি ঐতিহ্যবাহী শিয়া মুসলিম পরিবারে জন্মগ্রহণ কারী লায়লা বালাবাক্কি বৈরুতে বড় হন।  তার কৈশোরে, বালাবাক্কি দ্রুত বুঝতে পেরেছিলেন যে নারী শিক্ষার মূল্য নেই। এই বাধা সত্ত্বেও, তিনি বৈরুতের জেসুইট বিশ্ববিদ্যালয়ে উচ্চশিক্ষা গ্রহণ করেন যেখানে তিনি সাহিত্য অধ্যয়ন করেছিলেন। এর সঙ্গে বালাবাক্কি লেবাননের সংসদে সচিব হিসেবে কাজ করতেন । যদিও বালাবাক্কি শেষ পর্যন্ত এই কাজের জন্য বিশ্ববিদ্যালয় ত্যাগ করেন, এই অভিজ্ঞতা তাকে একটি রাজনৈতিক দৃষ্টিভঙ্গি জাগ্রত করতে এবং আরব নারীদের পরাধীন করে এমন একটি সামাজিক সংস্কৃতি গঠনে সরকারের ভূমিকা সম্পর্কে তার নিজস্ব প্রতিটি ধারণা গঠন করতে সক্ষম করে। বালাবাক্কি ইউরোপে এক বছরের বৃত্তি অর্জনের জন্য সংসদ ত্যাগ করেন, যা পরে স্বাধীনতা এবং মত প্রকাশ সম্পর্কে প্রতিটি ধারণাকে অবহিত করবে।
উল্লেখযোগ্য কাজ
১৯৫৮ সালে লায়লা বালাবাক্কি তার প্রথম বই আই লিভ প্রকাশ করেন যখন তার বয়স ছিল ২২ বছর। প্রধান চরিত্র লিনা ফায়াদের জবানিতে তিনি এই আখ্যান উপস্থাপন করেছেন, যে আত্ম এবং বাস্তবতা সম্পর্কে তীব্র সচেতনতা প্রদর্শন করে। দ্বিতীয় বিশ্বযুদ্ধের প্রেক্ষাপটে, লিনা একজন সাহসী লেবাননের মহিলা যে সামাজিক প্রভাব প্রত্যাখ্যান করে। প্রকাশ্যে তার বাবা এবং বুর্জোয়া শ্রেণীর বিরুদ্ধে বিদ্রোহ করে, লিনা আক্রমণাত্মকভাবে তার মেয়েলি পরিচয় থেকে মুক্তি চায়। সে সার্ত্রের লেখায় আশ্রয় পায়, নিজেকে পশ্চিমা সাহিত্য এবং অস্তিত্ববাদী চিন্তার কাছে উন্মুক্ত করে। তার পরিবারের আপত্তি সত্ত্বেও, লিনা কাজে এবং বিশ্ববিদ্যালয়ে যায়, যেখানে তার দেখা হয় বাহার সঙ্গে, যে একজন কমিউনিস্ট। সে বাহার প্রেমে পড়ে। যাইহোক, লিনার বুদ্ধিবৃত্তিক আদর্শ তার বাস্তবে রূপান্তরিত হয় না। প্রতিবাদ করেও লিনা সামাজিক প্রত্যাশার অধীন হতে থাকে এবং অবশেষে হতাশ হয়ে দেশে ফিরে আসে। লিনার অভিজ্ঞতার মাধ্যমে বালাবাক্কি একটি অভ্যন্তরীণ নারীবাদী অভিজ্ঞতা কে তুলে ধরেন যার বাহ্যিক সামাজিক সংস্কৃতির সাথে দ্বন্দ সৃষ্টি হয়। এই বিষয়টি বালাবাক্কির দ্বিতীয় উপন্যাস আল-আলিহা আল-মামসুখা (দেবতাদের বিকৃত) (১৯৬০) এর মাধ্যমে অব্যাহত রয়েছে। এর নায়িকা মীরা এক পর্যায়ে চিৎকার করে বলে, "আমি এই পর্যন্ত এটা বাবাদের সাথে পেয়েছি, যদি সে মারা না গিয়ে থাকে, আমি চাই সে মারা যাক।" এই ধরনের উদ্ধৃতি গুলি ইঙ্গিত দেয় যে পিতা ব্যক্তিত্ব এবং পিতৃতান্ত্রিক সমাজের অত্যাচারী প্রকৃতি নারীবাদী বিদ্রোহকে বাধা দিতে এবং অনুপ্রাণিত করতে কাজ করে।
১৯৬৩ সালে বালাবাক্কি তার প্রথম ছোট গল্পের সংকলন সাফিনাত হানান ইলা আল-কোয়ামার (চাঁদে কোমলতার মহাকাশযান) প্রকাশ করেন। কয়েক মাস পরে, বালাবাক্কির বিরুদ্ধে অশ্লীলতা এবং "জনসাধারণের নৈতিকতা বিপন্ন" করার অভিযোগ আনা হয়। লেবাননের ভাইস স্কোয়াড প্রতিটি বইয়ের দোকানে ঘুরে যেখানে যেখানে বইটি বিক্রি করা হচ্ছিল সেখান থেকে সমস্ত অবশিষ্ট বই বাজেয়াপ্ত করে, এর প্রেমমূলক বিষয়বস্তুর কারণে। যদিও শেষ পর্যন্ত খালাস দেওয়া হয়, এই বিতর্ক বালাবাক্কির গল লেখার সমাপ্তি চিহ্নিত করে, কারণ তিনি বৈরুতে সাংবাদিক হিসাবে সাহিত্য জীবনের অবশিষ্ট সময় কাটিয়েছিলেন।
সক্রিয়তা
লায়লা বালাবাক্কি লিঙ্গ সমতা, মত প্রকাশের স্বাধীনতা এবং সামাজিক সংস্কারের পক্ষে একজন বক্তা। ১৯৫৯ সালের মে মাসে বালাবাক্কি তার "উই উইদাউট মাস্ক" ভাষণ দেন, যা লেবাননের তরুণদের সামাজিকীকরণ সম্পর্কে একটি বক্তৃতা। তিনি উল্লেখ করেছেন যে কীভাবে লেবাননের তরুণরা বড় হয়ে "তাদের শরীরের জন্য লজ্জিত হয় এবং প্রতিটি সংবেদনের বিরুদ্ধে লড়াই করে" যা যৌন কৌতূহল থেকে উদ্ভূত হয়। বিপরীতে, আমেরিকান এবং ইউরোপীয় যুবকরা আরও স্বাধীনতা অনুভব করে, এলভিস প্রেসলি এবং সেভেন-আপের সংস্পর্শে বড় হয়। বালাবাক্কি এই উদাহরণগুলি দিয়েছিলেন একটি সামাজিক বিদ্রোহকে অনুপ্রাণিত করার আশায় যা রাষ্ট্রের আধুনিকীকরণ করবে।
গ্রন্থপঞ্জি
উপন্যাস১৯৫৮ – আনা আহিয়া (আমি বেঁচে আছি)
১৯৬০ – আল-আলীহা আল-মামসুখা (ঈশ্বরেরা বিকৃত)
ছোট গল্প ১৯৬৩ – সাফিনাত হানান ইলা আল-কোয়ামার (চাঁদে কোমলতার মহাকাশযান)
ফতেহ আলী খান
ফতেহ আলী খান (Urdu: فتح علی خان) শাস্ত্রীয় গায়ক ও কাওয়ালি সুরকার ছিলেন। তিনি বিট্রিশ ভারতের পাঞ্জাবের জলন্ধর শহরে জন্মগ্রহণ করেন।তিনি পাকিস্তানের কাওয়ালি শিল্পী ওস্তাদ নুসরাত ফাতেহ আলী খান এর পিতা। তাদের পরিবারের কাওয়ালি ঐতিহ্য প্রায় ৬০০ বছরের।
জীবনী
১৯০১ খিস্ট্রাব্দে ওস্তাদ ফতেহ আলী বিট্রিশ ভারতের পাঞ্জাবের জলন্ধর শহরে জন্মগ্রহণ করেন।তার পিতার নাম মওলা বকস খান। তার হাতেই ফতেহ আলীর শাস্ত্রীয় সঙ্গীতে হাতেকড়ি হয়। ধীরে ধীরে তিনি ঐতিহ্যবাহী ভারতীয় যন্ত্র যেমন সিতার, সারোদ, এবং বিচিত্রাবীণা, সাথে সাথে ভায়োলিনের মত পাশ্চাত্য যন্ত্রও বাজানোতে পারদর্শি হয়ে উঠেন।
ফার্সি সাম্রাজ্য
ফার্সি সাম্রাজ্য (ফার্সি_ভাষা: شاهنشاهی ایران, লিপিবদ্ধ। শানশিশিয় ইরান, লি। 'ইম্পেরিয়াল ইরান') ইম্পেরিয়াল সাম্রাজ্যের একটি ধারাবাহিক সূত্র যা 6 ষ্ঠ শতাব্দী বিসি থেকে পার্সিয়া / ইরানে কেন্দ্রীয় ছিল। কজর রাজবংশ যুগে।
সাধারণ তথ্য
থাম্ব|327x327পিক্সেল|সাইরাস দ্য গ্রেটের সমাধি, খ্রিস্টপূর্ব 6 ষ্ঠ শতাব্দীতে আচেমেনিড সাম্রাজ্যের প্রতিষ্ঠাতা (প্রথম ফারসি সাম্রাজ্য)। আর্য জাতির বিভিন্ন গোত্র খ্রিস্টপূর্ব ১৫০০ অব্দের দিকে ইরানীয় মালভূমিতে বসতি স্থাপন করে। এদের মধ্যে ঐতিহাসিকভাবে সবচেয়ে গুরুত্বপূর্ণ ছিল মেদেস ও পারসিক গোত্রদ্বয়। মেদেস গোত্রীয় লোকেরা মালভূমির উত্তর-পশ্চিম অংশে বাস করা শুরু করে। পারসিক জাতির লোকেরা ঊর্মিয়া হ্রদের পশ্চিমের পার্সুয়া নামের অঞ্চল থেকে এসেছিল; এরা ইরানীয় মালভূমির দক্ষিণ অংশে বাস করা শুরু করে এবং অঞ্চলটির নাম দেয় পার্সুমাশ। পারসিকদের প্রথম বড় নেতার নাম ছিল হাখ'মানেশ, এক যুদ্ধবাজ সেনাপতি। হাখ'মানেশ ৬৮১ খ্রিস্টপূর্বাব্দ নাগাদ জীবিত ছিলেন। মেদেস জাতির লোকেরা পারসিকদের উপর আধিপত্য বিস্তার করত। ৫৫০ খ্রিস্টপূর্বাব্দে মহান কুরোশ পারসিকদের রাজা হন এবং এর পর পারসিকদের ভাগ্য পরিবর্তিত হয়। কুরোশ মেদেসীয় বা মেদীয়দের পরাজিত করেন, ৫৪৬ খ্রিস্টপূর্বাব্দ নাগাদ লিদিয়া রাজ্য এবং ৫৩৯ খ্রিস্টপূর্বাব্দে ব্যাবিলন জয় করেন। কুরোশের অধীনে পারস্য এশিয়ার অন্যতম মহাশক্তিতে পরিণত হয়। কুরোশের পুত্র ২য় কামবুজিয়েহ ৫২৫ খ্রিস্টপূর্বাব্দে মিশর বিজয় করে পারস্য সাম্রাজ্যের বিস্তার ঘটান। ৫২২ খ্রিস্টপূর্বাব্দে সম্রাট ১ম দরিয়ুশ ক্ষমতায় আসার পর সিন্ধু নদ পর্যন্ত পারস্যের পূর্ব সীমানা প্রসারিত করেন। তিনি নীল নদ থেকে লোহিত সাগর পর্যন্ত খাল খনন করান এবং সমস্ত পারস্য সাম্রাজ্যকে ঢেলে সাজান। তার নাম হয় মহান দরিয়ুশ। ৪৯৯ থেকে ৪৯৪ খ্রিস্টপূর্বাব্দে এশিয়া মাইনরে পারসিকদের অধীনে বসবাসরত আয়োনীয় গ্রিকরা বিদ্রোহ করলে তিনি তাদের শক্তহাতে দমন করেন। এরপর বিদ্রোহীদের সহায়তা দানের শাস্তি হিসেবে তিনি ইউরোপীয় গ্রিকদের বিরুদ্ধে অভিযান চালান। কিন্তু ৪৯০ খ্রিষ্টাব্দে ঐতিহাসিক ম্যারাথনের যুদ্ধে দরিয়ুশের সৈন্যরা গ্রিকদের কাছে পরাজিত হয়। দরিয়ুশ মারা যাবার আগে গ্রিকদের বিরুদ্ধে আরেকটি অভিযানের পরিকল্পনা করছিলেন। তার পুত্র ১ম খাশয়র্শ' পিতার পরিকল্পনা বাস্তবায়নের চেষ্টা করেন কিন্তু তিনিও ৪৮০ খ্রিস্টপূর্বাব্দে সালামিসের নৌযুদ্ধে এবং পরের বছরগুলিতে আরও দুইটি স্থলযুদ্ধে গ্রিকদের কাছে পরাজিত হন।
খাশয়র্শ'-এর অভিযানগুলি ছিল পারস্য সাম্রাজ্যের সীমানা বিস্তারের শেষ উল্লেখযোগ্য প্রচেষ্টা। খাশয়র্শ'-এর দ্বিতীয় পুত্র সম্রাট ১ম আর্দাশির-এর আমলে মিশরীয়রা গ্রিকদের সহায়তায় পারস্যের বিরুদ্ধে বিদ্রোহ করে। ৪৪৬ খ্রিস্টপূর্বাব্দে তাদের দমন করা হলেও এটি ছিল পারস্য সাম্রাজ্যের বিরুদ্ধে প্রথম বৃহৎ আক্রমণ এবং এভাবেই এর পতন শুরু হয়।
ফার্সি সাম্রাজ্যের প্রথম রাজবংশটি ৫৫০ খ্রিস্টপূর্বাব্দে মধ্যযুগীয়, লিডিয়ান এবং বাবিলীয় সাম্রাজ্যের বিজয় নিয়ে সাইরাস দ্য গ্রেট কর্তৃক প্রতিষ্ঠিত আচেমেনিডস দ্বারা নির্মিত হয়েছিল। এটি আলেকজান্ডার গ্রেট দ্বারা জয়লাভ করা হয় যখন এটি প্রাচীন বিশ্বের অনেক আচ্ছাদিত। পার্সপোলিস আচমেনিড যুগের ফার্সি সাম্রাজ্যের সাথে সম্পর্কিত সবচেয়ে বিখ্যাত ঐতিহাসিক স্থান এবং এটি ১৯৭৯ সাল থেকে ইউনেস্কো বিশ্ব ঐতিহ্যবাহী স্থান হিসাবে পরিচিত।
আচেমিডিন সাম্রাজ্য
খ্রিষ্টপূর্ব সপ্তম শতাব্দীর মধ্যে ফার্সি পার্সিস অঞ্চলের ইরানি প্লেটোর দক্ষিণ-পশ্চিমাংশে বসতি স্থাপন করেছিল, যা তাদের হৃদয়ভূমি ছিল। এই অঞ্চল থেকে, সাইরাস দ্য গ্রেট মাদেস, লিদিয়া এবং নব্য-বাবিলীয় সাম্রাজ্যকে পরাজিত করার জন্য অগ্রসর হন এবং অ্যাকচেমিড সাম্রাজ্য প্রতিষ্ঠা করেন। সাইরাস দ্য গ্রেটের একজন উজ্জ্বল সমর্থক আলেকজান্ডার দ্য গ্রেট ৩৩০ খ্রিস্টপূর্বাব্দে সর্বাধিক সাম্রাজ্যকে জয় করেছিলেন। আলেকজান্ডারের মৃত্যুর পরে, সাম্রাজ্যের অধিকাংশ অঞ্চল টলমেমিক কিংডম এবং সেলুসিড সাম্রাজ্যের শাসনের অধীনে এসেছিল, সেই সময়ে অন্যান্য ক্ষুদ্র অঞ্চলগুলির পাশাপাশি স্বাধীনতা লাভ করেছিল। মধ্য প্লেটোর ইরানি অভিজাতরা পার্থিয়ান সাম্রাজ্যের অধীনে দ্বিতীয় শতাব্দীর বিসি দ্বারা ক্ষমতা পুনরুদ্ধার করেছিল।
আচেমিনিড সাম্রাজ্য পশ্চিমী ইতিহাসে গ্রীক-ফার্সি যুদ্ধের সময় গ্রিক শহর-রাজাদের প্রতিদ্বন্দ্বী হিসেবে এবং বাবিলের ইহুদি নির্বাসনের মুক্তির জন্য উল্লেখযোগ্য। সাম্রাজ্যের ঐতিহাসিক চিহ্নটি তার আঞ্চলিক ও সামরিক প্রভাবগুলির থেকে অনেক দূরে গিয়েছিল এবং এতে সাংস্কৃতিক, সামাজিক, প্রযুক্তিগত ও ধর্মীয় প্রভাবগুলিও অন্তর্ভুক্ত ছিল। দুই রাজ্যের মধ্যে স্থায়ী দ্বন্দ্ব সত্ত্বেও, অনেক এথেনীয়রা পারস্পরিক সাংস্কৃতিক বিনিময়ে তাদের দৈনন্দিন জীবনে আচমেনীয় কাস্টমস গ্রহণ করেন, কিছু ফরাসী রাজাদের দ্বারা নিযুক্ত বা তাদের সাথে সম্পর্কযুক্ত। জেরুজো-খ্রিস্টান পাঠ্যসূচিতে সাইরাসের শাস্তির প্রভাব উল্লেখ করা হয়েছে, এবং সাম্রাজ্যটি চীন হিসাবে পূর্বের পূর্বদিকে জরোস্ট্রিয়ানিজমের বিস্তারের ক্ষেত্রে সহায়ক ছিল। সাম্রাজ্য ইরানের রাজনীতি, ঐতিহ্য ও ইতিহাসের জন্য স্বর স্থাপন করে (এছাড়াও সরকারীভাবে পারস্য হিসাবে পরিচিত)।
পার্থিয়ান এবং পার্সিয়া
খ্রিস্টপূর্ব ২৪৭ থেকে ২২৪ খ্রিষ্টাব্দ পর্যন্ত, পার্সিয়া পার্থিয়ান সাম্রাজ্যের দ্বারা শাসিত হয়েছিল, যা হেলেনীয় সেলিউকিড সাম্রাজ্যকে সরবরাহ করেছিল এবং তারপরে সাসানীয় সাম্রাজ্যের দ্বারা, যা ৭ শতকের মাঝামাঝি পর্যন্ত শাসন করেছিল।